S'interpreta que nunca no ha estato present en o cabo occidental d'o continent europeu y que arribó en Europa en o Würm IV dende Norteamerica, (ye muit pareixito a Bison bison). Os primers bisonts europeus modernos ocupaban medios ubiertos, por eixemplo en Dinamarca os primers modernos amanixen en o Dryas primerenco y Preboreal (enta 9950 anyos BP) en una tundra con selvetas que quan se zarroron pa cutio facioron que desapareixesen os bisonts. As citas de Chulio César en Alemanya y Belchica y Fortunatus en a Galia son dudosas (podrían referir-se en realidat a Bos primigenius, pero sindembargo parlan de grans rabanyos en migración, como fan actualment os bisonts americans.